27. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 114709 της 28 Νοεμ/15 Δεκ. 1961  (ΦΕΚ Β' 442) Περί καθορισμού εξόδων κινήσεως κατά συνεδρίαν του Προέδρου, μελών και γραμματέως των Υπηρεσιακών Συμβουλίων διά τους υπαλλήλους των Νομαρχιακών Ταμείων. ΄Εχοντες υπ' ΄οψιν τας διατάξεις του Α.Ν. 1538/ 1950 "περί ρυθμίσεως των αποδοχών Ν.Π.Δ.Δ. και του Νόμου 1502/1950 ως και το γεγονός ότι ο Πρόεδρος, τα μέλη και ο γραμματεύς των κατά τα άρθρ. 3-4 του από 23/24.12.1955 Β.Δ/τος "περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ." πενταμελών ή τριμελών υπηρεσιακών Συμβουλίων α)των ειδικών  αρμοδίων διά τους υπαλλήλους των Νομαρχιακών Ταμείων και β)των κοινών, εφόσον συνεδριάζουσι διά θέματα, αρμοδιότητος των Νομαρχιακών Ταμείων υποβάλλονται εις δαπάνας διά τας μετακινήσεις αυτών εκτός γραφείου προς πραγματοποίησιν των συνεδριάσεων, των Συμβουλίων, ως και εις ετέρας παρομαρτούσας δαπάνας φυσικώς παρεπομένας εκ της μετακινήσεως ταύτης, αποφασίζομεν : Εις τον Πρόεδρον, τα μέλη και τον Γραμματέα των πενταμελών ή τριμελών Υπηρεσιακών Συμβουλίων : α) Ειδικών αρμοδίων διά τους υπαλλήλους των Νομαρχιακών Ταμείων και β) κοινών εφ' όσον συνεδριάζουσι διά θέματα αρμοδιότητος των Νομαρχιακών Ταμείων, παρέχομεν έξοδα κινήσεως, κατ' αποκοπήν ανερχόμενα εις δραχ. 50 διά τον Πρόεδρον και μέλη και εις δρχ. 40 διά τον Γραμματέα κατά συνεδρίασιν και μέχρι 5 συνεδριάσεων μηνιαίως κατ' ανώτατον όριον. Η παρούσα δεν έχει εφαρμογήν επί της περιπτώσεως, του άρθρ. 5 του προμνησθέντος Β.Δ/τος δυνάμει του οποίου ανετέθησαν καθήκοντα Υπηρεσιακού Συμβουλίου, διά τους υπαλλήλους των Νομαρχιακών Ταμείων εις το Δ.Σ. του Νομαρχιακού Ταμείου. Κατά την παρ. 10 του άρθρ. 3 του ως άνω από 23/24.12.1955 Β.Δ/τος η δαπάνη καταβολής των εν λόγω εξόδων κινήσεως βαρύνει τον προϋπολογισμόν του Νομαρχιακού Ταμείου. Σελ. 214,404(α) 195-26 Η ισχύς της παρούσης άρχεται από της δημοσιεύσεως ταύτης διά της Εφημερίδος της Κυβερνήσεως. 